Maoxe Arana Zabalegi

Maoxe Arana Zabalegi (Astigarraga, 1970eko apirilaren 1a) Fisioterapeuta eta emakume ekintzaile solidarioa. Izan Iñurri taldeko partaidea.

 Historia 
Manoli Zabalegik eta Xalbador Aranak sortutako familian jaio zen Maoxe, Astigarragako Gazteluberri (Besomotzene) baserrian. Bera baino zaharragoak diren bi anai arreba ditu. Lehen eskolatzea Martuteneko Jesusen Bihotza Apostolutza eskolan egin zuen. Hamaika urterekin San Bartolomeko Mariaren konpainia ikastetxera aldatu zen, bertan burutu zituelarik COU arteko ikasketak. 

Fisioterapia gradu ikasketak egin zituen, Bartzelonako Gimbernat unibertsitatean. Bertan ikasi ahal izateko Katalunian urte bete lehenago erroldatua egon behar zuenez, tarte hori aprobetxatu zuen erizaintzako 1. urteko ikasketak burutzeko EHUn. 

Karrera bukatuta Matia ospitalean hasi zen lanean, Nafarroako Osasunbidean gero eta 1998tik Osakidetzako langilea da fisioterapeuta alorrean.  

Ezkondua eta bi semeren ama, Oiartzungo Gurutze auzoan bizi da, 2005ean bigarren semea jaio zenetik.

 Ekintzaile sena 
Berarekin darama ekintzaile izaera. Egoera edo inguruabarraren arabera, leku eta proiektu desberdinetan kolaboratu izan du. Tolosako “Setem Hego Haizea” Eskolapioek zuzentzen zuten GKEan jardun zuen, batez ere bidezko merkataritza lantzen. Ekintza desberdinak egiten ziren, tartean Hego Amerikako hainbat herrialderekin sortutako proiektuetan parte hartuz. Bartzelonara ikastera joan zenean, Manresako intsumiso taldeetan jardun izan zuen. Iruñeako Bideko Ama Birjinaren ospitalean lanean zebilela, bi urte eman zituen “Euskal jai” gaztetxearekin kolaboratzen, egin behar ziren lanetan: eraikuntza berritzen, edota gaztetxeko jangela sozialean janaria zerbitzatzen, besteak beste. Gisa berean jarraitu du bizi den auzoko ekintzak dinamizatzen. Festa batzordeko kide iraunkorra da eta beste hainbat ekimenen bultzatzailea, tartean urte luzez antolatzen den Atso-festa edota inauterietako kuestazio edo puska-biltzean. Berrogeitamar urterekin bularreko minbizia pasa zuenetik, "Izan Inurri" taldeako kolaboratzaile aktiboa da. 

 Izan Inurri taldeko kolaboratzailea  
ezkerrera|thumb|197x197px|Izan Iñurri postuan. Oiartzungo Txerri eguna  2024.
Izan Inurri taldea 2019an Julene Ilarramendik eta Miren Cuerdok sortu zuten. Maoxe handik gutxira gaixotu zen eta izan zuen zoria taldea ezagutu eta bere laguntza jasotzeko. Geroztik buru-belarri ari da talde barruan kolaboratzen, tartean fisioterapiaz duen ezagutzaz baliatuta. Elkartasun sarea da Izan Inurri. Elkarlanean eta elkarri zainduz, betetzen dituzte emakumeek dituzten beharrak. Ikuspegi feministatik eta norbanakoaren ahalduntzea erdigunera ekarrita. 

Garai horretakoa da Marijotik Maoxera egindako bidea. Bizitutako prozesu pertsonalaren ondorioetako bat izan zen izena aldatzea. Lehendik Marijo izenak, kanpora begira eta erabat besteez arduratzen zena irudikatzen bazuen, aurrerantzean bere buruaz gehiago arduratzera bideratuko zuen bizitza proiektuari heldu zion, Maoxe izena hartuta.

Maoxerentzat Izan Inurri tribu bat da. Etxeko sukalde epela sentitzen du, non mahai handi baten bueltan aulki asko dauden, batzuk hutsak egon arren.

Elkar ulertu handia dago eta energia izugarria aurrera egiteko. “Minbiziarekin bizi egiten da; ez da bukatzen, baizik eta beste fase batean sartzen da. Beti aurrera”.

Ideia horren isla sortutako lelo hauek:“Txarra kenduta ondo” edo “Hil arte bizi” edo “Amore emateko beti da goizegi”Izan Inurri taldetik gauza asko bideratzen dira. Laguntzarako bitartekoak lantzeaz gain, dibulgazioari, aldarrikapenari eta ikerketari eskaintzen diote espazioa. Kurtsoak, asteburuko erretiroak, pozcastak, kale agerraldiak, Euskal Herrian zehar egiten diren bertso saio musikatuak, merchandise edo euren produktu salmentak... Beldurrak eta tabuak puskatu nahi dituzte eta euren eskubideen defentsan jardun, baita Osakidetzan ere, tratamendu duinaren alde borrokatzen duten bitartean.

Bizipozarekin kolaboratzen dute.  Minbiziaren ikerketarako diru laguntzak bideratzen dituzte, zehazki Leuzemiaren aurkako Josep Carreras Fundazioarihttps://fcarreras.org/, Institut Vall D´Hebrón, Sarcoma unitateari eta Bularreko Minbizi Metastasikoaren Espainiako elkarteari.

 Dragon Boath kirola 
Dragon Boath, Dragoi-ontzia edo Palada hawaiana bezala ezagutzen dena, Txinan duela 2.000 urte baino gehiago jaiotako ur-kirola da. Bularreko minbizia pasa dutenentzat kirol aproposa dela konturatuta, talde bana sortu da Getxon eta Hondarribian. Txalupa bakoitza 22 emakumez osatua dago eta Maoxek Hondarribikoan pate hartzen du, astean bi egunetan entrenatuta. Proiektuak Gipuzkoako Foru Aldundiaren, Hondarribiko Udalaren eta lurraldeko minbizien aurkako elkarteen laguntza jaso du, hala nola Iñurri, Katxalin eta AECC elkarteena. 

 Erreferentziak 

 Kanpo estekak 
 Minbiziaren inguruko elkarrizketaHitza, 2022ko otsaila
 X. pozcasta: Dueloa. Maoxe Arana, 2023ko maiatza


Kategoria:Astigartarrak
Kategoria:Oiartzuarrak
Kategoria:Fisioterapeutak
Kategoria:Emakume ekintzaileak
Kategoria:Feministak